Colegi de listă. Ministrul Justiției, alături de un condamnat penal pentru corupție.
Mircea Roșca a fost condamnat la 3 ani de închisoare, cu suspendare. Coleg de listă cu ministrul Justiției e un fost deputat condamnat. Procesul fostului deptutat PNL, actual candidat, reluat de la zero.
Candidatul zilei de azi arată că în România, orice e posibil – inclusiv ca ministrul Justiției să fie pe lista alături de un condamnat penal pentru corupție.Liberalii l-au pus pe prima poziție pentru Camera Deputaților, în Prahova, pe Cătălin Predoiu, iar pe locul trei, pe Mircea Roșca. El a mai fost deputat, între 2012 și 2016. Patru ani în care n-a vorbit de la tribuna Parlamentului mai mult de o jumătate de oră, în total. Iar aproape 13 minute au fost alocate cererii DNA de a-i ridica imunitatea.Judecătorii au avut altă părere și l-au condamnat pe Mircea Roșca la 3 ani, cu suspendare, pentru trafic de influență.DNA l-a acuzat că a cerut o mită de 20.000 de euro, din care – spun procurorii – un sfert a ajuns la el, iar 11 mii au fost folosiți în interesul PNL. Procesul s-a reluat de la zero, ca efect al deciziei CCR privind completurile de judecători de la Înalta Curte.